b'\n_START_ARTICLE_\nSlavko Gaber\n_START_SECTION_\n\xc5\xa0olanje in delo v pedago\xc5\xa1kem poklicu\n_START_PARAGRAPH_\nOsnovno \xc5\xa1olo je obiskoval v Dramljah, Leskovcu in na Hudinji. \xc5\xa0olanje je nadaljeval na Pedago\xc5\xa1ki gimnaziji v Celju. Diplomiral je na Fakulteti za sociologijo, politi\xc4\x8dne vede in novinarstvo v Ljubljani, magistriral in doktoriral pa na Filozofski fakulteti v Ljubljani. Svojo poklicno kariero je pri\xc4\x8del kot gimnazijski profesor v \xc5\xa0kofji Loki in jo nadaljeval kot univerzitetni u\xc4\x8ditelj na Pedago\xc5\xa1ki fakulteti v Ljubljani._NEWLINE_Njegova \xc5\xbeena je Milica Anti\xc4\x87 Gaber.\n_START_SECTION_\n\xc4\x8casovna banka Slovenije\n_START_PARAGRAPH_\nSlavko Gaber je med ustanovitelji \xc4\x8casovne banke Slovenije (\xc4\x8cBS). Trenutno je njen predsednik.'